Folkalender

Spillemandsværkstedet – Skanderborg & Silkeborg
2026-02-03 10:00 - 2026-05-26 17:00 (Europe/Helsinki) | AOF Silkeborg, Ørnsøvej 5-7, Silkeborg, 8600
Spillemandsværkstedet er et nyt undervisnings- og praksisfællesskab, som jeg starter i foråret 2026.
​
Udgangspunktet er et ønske om at skabe et rum for voksne, hvor folkemusik kan læres gennem tid, gentagelse og fællesskab – uden krav om niveau, tempo eller præstation.
Den fysiske undervisning foregår i Silkeborg og Skanderborg i samarbejde med AOF og tager afsæt i den spillemandstraditionen fra Søhøjlandet, suppleret med folkemusik fra resten af Danmark, Norge, Sverige og Finland.​
Spillemandsværkstedet er ikke et kursus i traditionel forstand, men et vedvarende værksted: et sted man vender tilbage til, og hvor musik læres som håndværk og levende praksis.
​
FAKTA
* Hvad: Spillemandsværkstedet – violinundervisning og læringsrum for voksne
* Hvor: Silkeborg og Skanderborg (AOF) samt online (mere info kommer snart)
* Hvornår: Start februar 2026
* Hvem: Undervisningen varetages af initiativtager Maja Kjær Jacobsen, violinist, komponist og formidler med mange års erfaring som udøvende musiker og underviser inden for dansk og nordisk folkemusik i både danske og internationale sammenhænge, opvokset i Virklund og bosat i Sorring.
* Målgruppe: Voksne (15 år +), begyndere såvel som øvede
Kort baggrund
Spillemandsværkstedet er udviklet som et alternativ til mål- og præstationsorienteret musikundervisning for voksne og arbejder med langsom, praksisbaseret læring med udgangspunkt i den midtjyske spillemandstradition som et levende håndværk.

KBH FOLK JAM
2026-05-11 20:00 - 23:30 | Café Langebro, Islands Brygge 1B, København, 2300, Denmark
Velkommen til Københavns hyggeligste jam. Vi er på café Langebro, hver måned, den anden mandag i måneden. fra kl. 20.
Hvordan foregår en jam?
FolkJam er en klassisk åben jamsession, hvor alle kan deltage. Fokus er på ”spillemandsmusik” i den nordiske folkemusiktradition i bredeste forstand, men der kan sagtens forekomme afstikkere til irsk folkemusik eller hvad der nu lige kommer på bordet.
Der vil typisk være en eller to, som sætter musikken i gang og spiller for.
Når et nummer afsluttes, vælges der et nyt nummer, hvor alle kan byde ind med, hvad der så skal spilles.
Det er ligegyldigt, hvilket niveau du har, så længe du har lyst til at spille.
Hvis du hverken synger eller spiller, er du også meget velkommen til bare at sidde og lytter.
Så grib dit instrument, din ven, kæresten og svigermor for nu skal der festes!
Find os på Facebook under KBH FOLK JAM

Laugsaften med Ribe Danse- og Spillemandslaug
2026-05-15 08:00 - 17:00 | Rosen Alle 3, 6760 Ribe, Rosen Alle 3, Ribe, 6760
Kom og dans. Laugsorkestret spiller op til bal. At deltage er normalt ganske gratis og ufarligt. Spiller du et instrument, så tag det med. Du er også velkommen til bare og lytte og kigge på. Vi glæder os til at se dig.

Todages dansekursus med Ami Dregelid, Andreas Berchtold og Kristofer Pettersson
2026-05-15 10:00 - 2026-05-16 17:00 | Spejdercenter CPH, Wagnersvej 33, København, 2450, Denmark
Kurset gennemføres i samarbejde med Eric Sahlström Institutet
Vi gentager succésen fra sidste år og holder igen et todages kursus i svensk folkedans – med tre af sveriges allerbedste undervisere! 💃🕺
Vi skal danse Bondpolska – en herligt energisk dans med skøn musik!
”Vi tycker det är så roligt att undervisa tillsammans och få folk att dansa, både på kurs och på det sociala dansgolvet” siger Ami, Andreas och Kristofer.
PRAKTISK INFORMATION
✨ Dato: den 15. og 16. maj 2026
✨ Tid: klokken 10-17 begge dage, inkl. pauser
✨ Sted: Spejdercenter CPH, Wagnersvej 33, 2450 København SV
✨ Pris: 1020 kr. (inkl. bal lørdag aften)
✨ Tilmelding: kurset er lige nu fuldt booket, men du kan skrive dig på venteliste her: https://forms.gle/wCUtBfdbdvt9q9Us8
Der er god sandsynlighed for at komme med, selvom man står på venteliste – så tøv ikke med at skrive dig på!
https://forms.gle/wCUtBfdbdvt9q9Us8
Hvis der bliver en plads ledig, får du tilsendt information om betaling.
Tilmelding foregår enkeltvis og du behøver ikke komme med en partner – alle danser med alle!
✨ Overnatning og forplejning: deltagere sørger selv for overnatning og forplejning
✨ Niveau: åbent niveau, du skal have danset folkedans før (hvor meget er ikke så vigtigt)
✨ Maks antal deltagere: 30 personer
BAL LØRDAG AFTEN 💃
Kurset afsluttes med et åbent dansk-svensk bal lørdag aften den 16. maj – med formidable Lilian og Gitte Vammen og Kristofer Pettersson 🔥 Ballet er inkluderet i prisen for kursusdeltagere og koster 100 kr. for udefrakommende. Læs mere her: https://folkalender.dk/arrangement/dansk-svensk-bal-med-lilian-og-gitte-vammen-og-kristofer-pettersson/
INDHOLD I KURSET
🕺 Dansa Bondpolska med Ami, Andreas och Kristofer 🕺
På kursen kommer du att få dansa Polska från Viksta eller som den kallas i dagligt tal Bondpolska. Undervisningen har musikaliskt och dansant fokus – du kommer att få dansa och lyssna till Kristofers spel och syftet är att det ska vara lätt och kul och samtidigt ge fördjupad kunskap. Med metoder där du får öva och pröva, känna och uppleva i kroppen, kommer du att få jobba med rörelsekvalitet, balans, musik, teknik mm – allt för att få till en avspänd, energifylld och musikalisk dans.
OM UNDERVISERNE
Ami Dregelid och Andreas Berchtold och Kristofer Suha Pettersson har ägnat större delen av sina liv åt dans och musik både som utövare och pedagoger. De är speciellt intresserade av samspelet mellan de som dansar och med den som spelar och de har både var för sig och tillsammans utvecklat folkdans och folkmusik som kunskapsområde.
Alla tre har lång erfarenhet som dansare, musiker, lärare och utbildare i många olika sammanhang, bland annat på stämmor, festivaler och kurser men även inom utbildningar som folkdansutbildningen vid Eric Sahlström Institutet, på Musikhögskolan i Stockholm och på Stockholms konstnärliga högskola.
Kurset gennemføres med støtte fra:
Eric Sahlström Institutet
Københavns Kommune – Legat til skandinavisk samarbejde
Clara Lachmanns Stiftelse

Dansk-svensk bal med Lilian og Gitte Vammen og Kristofer Pettersson
2026-05-16 19:30 - 23:30 | Spejdercenter CPH, Wagnersvej 33, København, 2450, Denmark
Glæd jer til et bal med den allerbedste dansemusik fra både Danmark og Sverige! 🔥
På skift vil Lilian og Gitte Wammen (DK) og Kristofer Pettersson (SE) spille til dans – og hvis du spørger mig (Kirstine), bliver det simpelthen ikke bedre! 🤩 De spiller alle tre med så råswingende taw, at det er intet mindre end UMULIGT at sidde stille! 💃
Kom og oplev det på egen krop! Og spred ordet og tag en ven eller tre under armen 💪
Alle er velkomne – vi hjælpes ad og lærer af hinanden, unge som gamle!
⏰ Tid: 20-23.30 inkl. pauser, dørene åbner 19.30
📍 Sted: Spejdercenter CPH, Wagnersvej 33, 2450 København SV
🎟️ Entré: 100 kr. – betales i døren via mobilepay (gratis for
kursusdeltagere, se længst nede)
Præsentation af musikerne:
✨ Lilian og Gitte Vammen (DK) ✨
Lilian og Gitte spiller vestjysk dansemusik på harmonika og klaver med fuldstændig forrygende taw! Musikken de spiller, er Lilians familietradition, båret af spillemænd og -kvinder gennem fire generationer. Lilian og Gitte har spillet til utallige baller og fester sammen gennem årene, og for dem er det en selvfølge at være i tæt kontakt og samspil med danserne hele vejen. De spiller med hele kroppen – med energi, varme og smittende rytme, som forplanter sig til alle i rummet. Glæd dig til at danse til det skønne vestjyske repertoire af fynboer, valse, mazurkaer, trekanter mm – og grib chancen for at træde en hopsa!
✨ Kristofer Pettersson (SE) ✨
Kristofer spiller silverbasharpa, og hans musik består af den ældre folkemusiktradition fra det nordlige Uppland, som knytter sig til instrumentet. Her er dronespillet, svänget og dansen i fokus – forvent at danse til fede schottiser og valse, tunge slängpolskaer og ikke mindst energiske bondpolskaer! Kristofer har i over 20 år arbejdet med Nordens fremmeste dansere og pædagoger i udforskningen af den urokkelige sammenhæng mellem dans og musik. Kristofer spiller med helt eminent og meget dansant taw – han er sågar blevet kaldt “personifieringen av sväng” og det passer!
___________________________________________
Ballet ligger i forlængelse af et todages dansekursus i svensk folkedans med Ami Dregelid, Andreas Berchtold og Kristofer Pettersson. Ami, Andreas og kursusdeltagerne er også med til ballet!
Læs mere her: https://folkalender.dk/arrangement/todages-dansekursus-med-ami-dregelid-andreas-berchtold-og-musiker-tba/

Søndagsdans på Museum Rebild
2026-05-17 14:00 - 17:00 | Museum Rebild, Rebildvej 25B, Rebild, Skørping, 9520
Hver søndag eftermiddag året rundt inviterer Rebild Spillemændene til gammeldans i museets sal. Repertoiret er for alle, også nybegyndere i gammeldans og folkedans.
Traditionen med søndagsdans har eksisteret siden museets start i 1951. Her vedligeholdes den himmerlandske dansetradition, som den har været kendt i mange generationer. Det foregår som et regulært bal, hvor musikken leveres af en af gruppe fra Rebild Spillemandslaug.
Som nybegynder er der rig mulighed for at danse med rutinerede dansere, hvilket er en god måde at lære trinene på. Alle kan deltage, selv om de ikke kender til folkedans i forvejen. Der er erfarne dansere, som kan lære fra sig, så alle får et par sjove og lærerige timer og måske bliver bidt af folkedansen. Der danses i et par timer, afbrudt af en kaffepause, hvor der kan købes kaffe og brød i museets cafe. Café og butik er åben søndage fra kl 13. Der er mulighed for at forudbestille kaffe og kage kl.14 når musikken starter, så er det klar til pausen kl. 15.30.

Majstangsfest på Musik over Præstø Fjord
2026-05-17 14:00 - 17:00 | MoPF Smidstrupvej 69 DK 4733 Tappernøje, smidstrupvej, 69 4733 Tappernøje, Tappernøje, 4733, Danmark
Musik over Præstø Fjord inviterer til sang og hygge og dans omkring Majstangen.
Vi mødes i fællesskabet med musik og snak. Alle er velkomne.
